ཀོང་ཀྲོའུ་ཡིས་གོ་ལ་ཧྲིལ་པོའི་དྲ་སྦྲེལ་འདུམ་གཅོད་བྱེད་གནས་ཐོག་མ་བཙུགས་པ།
འདི་ག་ཚགས་པར་ཁང་དུ་ཀོང་ཀྲོའུ་ནས་གློག་འཕྲིན་འབྱོར་གསལ། ཉེ་བའི་ལོ་ཤས་རིང་། ཀོང་ཀྲོའུ་ཡིས་གོ་ལ་ཧྲིལ་པོའི་དྲ་སྦྲེལ་འདུམ་གཅོད་བྱེད་གནས་ཐོག་མ་ཧུར་ཐག་བཏོད་དེ་ས་ཁོངས་ཀྱི་ཚད་བཀག་ལས་སྔར་བས་བརྒལ་བར་བྱ་ཆེད། ཀོང་ཀྲོའུ་འདུམ་གཅོད་ཨུ་ལྷན་གྱིས་རྒྱལ་ཁོངས་སྒྲོལ་བའི་ཐག་རིང་ཁྲིམས་ར་འདྲི་གཅོད་སོགས་ཀྱི་རྒྱལ་སྤྱི་ཅན་དང་གྲངས་འཛིན་ཅན་གྱི་བྱེད་སྟངས་དོན་འཁྱོལ་ཧུར་ཐག་བྱས་པ་མ་ཟད། 2020ལོར་དྲ་སྦྲེལ་འདུམ་གཅོད་ཀྱི་འོས་སྦྱོར་ཚད་གཞི་སྟེ“ཀོང་ཀྲོའུ་ཡི་ཚད་གཞི”ཡོངས་བསྒྲགས་བྱས་ཏེ་ཐག་རིང་ནས་ཁྲིམས་ར་འདྲི་གཅོད་མཉེན་ཆས་དང་། ཐོབ་ཐང་ངོས་འཛིན། གློག་རྡུལ་སྐུར་བ་སོགས་ཐད་ཀྱི་གཏན་འབེབས་ཞིབ་ཕྲའང་བཟོས་ཤིང་། 2022ལོར་ཀོང་ཀྲོའུ་འདུམ་གཅོད་ཨུ་ལྷན་གྱིས་དམིགས་ས་ཡོད་པའི་སྒོ་ནས་དྲ་སྦྲེལ་འདུམ་གཅོད་ཁྲིམས་རའི་འདྲི་གཅོད་ཀྱི་དཀའ་གནད་ཐག་གཅོད་བྱས་ཏེ་ཐག་རིང་ནས་ཁྲིམས་ར་འདྲི་གཅོད་ཀྱི་ལག་རྩལ་ཚད་ལྡན་དུ་གཏོང་རྒྱུར་གསལ་བསྒྲགས་ཀྱང་སྤེལ་ཡོད།
 མིག་སྔའི་བར། “ཀོང་ཀྲོའུ་ཡི་ཚད་གཞི”དེ་ཕྱི་རྒྱལ་གྱི་འདུམ་གཅོད་སྒྲིག་གཞི་46དང་རྒྱལ་ནང་གི་འདུམ་གཅོད་སྒྲིག་གཞི་150ལྷག་ཙམ་གྱི་ཁས་ལེན་ཐོབ་པ་དང་སྦྲགས་མཉམ་དུ་ཁྱབ་གདལ་གཏོང་བཞིན་ཡོད།